**VÕSASAETÖÖDE TÖÖVÕTULEPING (RAAMLEPING)**

**nr 3-2.5.3/1814/2025/317**

**Riigimetsa Majandamise Keskus** registrikoodiga 70004459 (edaspidi RMK või tellija), asukohaga Mõisa/3, Sagadi küla, Haljala vald, 45403 Lääne-Virumaa, keda esindab juhatuse 17.12.2024 otsuse nr 1-32/111 alusel RMK metsakasvatustalituse Kirde piirkonna metsakasvatusjuht Janek Tarto, ühelt poolt

ja

**Osaühing Reimerland**, registrikoodiga 11435793 (edaspidi **töövõtja)**, asukohaga Lääne-Viru maakond, Vinni vald, Tudu alevik, Põllu tn 2, 46606 , keda esindab põhikirja alusel juhatuse liige Merje Siimpere teiselt poolt, keda nimetatakse edaspidi **pool** või ühiselt **pooled**,

sõlmisid käesoleva raamlepingu (edaspidi Leping), riigihanke 1-47.3493 „Võsasaetööd Kirde metsakasvatuse piirkonnas 2026-2027*“* (DHS 1-47.3493, RH viitenumber 300497) tulemusena alljärgnevas:

1. **Mõisted**
   1. **Metsauuenduse hooldamine** (MUH) – eesmärgipuuliigi taimede vabastamine rohttaimedest ja võsast tulenevalt metsa iseloomust. Hooldamine viiakse läbi ülepinnaliselt, koridoridena või taime ümber vähemalt 50 cm raadiuses.
   2. **Valgustusraie** (VA) – puistu liigilise koosseisu kujundamineja eesmärgipuuliigi kasvutingimusteparandamine puistu harvendamise teel võsa- või kettsaega.
   3. **Raietööline** - võsasaetöid teostav tööline, kes omab kas Raietööline tase 3, Metsur tase 4 või Võsasaetööline tase 3 kutsetunnistust.
   4. **Lepinguaasta** –kalendriaasta 01.01-31.12.
   5. **Tööajagraafik** – lepinguaasta tööde ajaline (kalendrikuu) ja mahuline jagunemine.
   6. **Hinnakoefitsient** – Töövõtja poolt pakutud ja lepingus kasutatav koefitsient baashinnaraamistikule.
   7. **Metsakasvataja** – RMK esindaja tööde korraldamisel ja töö vastuvõtmisel ja üleandmisel.
   8. **Kütuse hind –**AS Olerex poolt avaldatav diislikütuse ja/või mootoribensiini 98 hulgihind tarnetingimusel terminalis koos aktsiisi- ja käibemaksuga. Juhul kui muutub võimatuks saada hinna informatsiooni eelpool kirjeldatud kohast või tekib Eestis muu kütuse hinna jälgimise võimalus (nt Eesti Õliühing), siis kasutatakse teisi sarnaseid võimalusi.
   9. **Metsamajanduse keskmine palk –** Statistikaameti poolt esitatud metsamajanduse valdkonna palgatöötaja keskmine kvartali brutopalk.
   10. **Baashinnaraamistik** – hankija poolt väljatöötatud ning hankes kasutatav valgustusraie ja metsauuenduse hooldamise tasustamise süsteem, mida hankija kaasajastab vastavalt hanke alusdokumentides kirjeldatud näitajate muutustele ning mis võimaldab teenuste tasustamisel arvesse võtta valdkonna jaoks iseloomulikke ning asjakohaseid tehnilisi, looduslikke ja majanduslikke asjaolusid. Baashinnaraamistik on hinnaraamistike 1,000 tase.
   11. **Hinnaraamistik -** baashinnaraamistiku ja pakkuja pakutud koefitsiendi korrutamisel tekkiv hinnaraamistik.
2. **Lepingu dokumendid**
   1. Lepingu dokumendid koosnevad Lepingust, Lepingu sõlmimisel olemasolevatest Lepingu Lisadest ja pärast Lepingu sõlmimist Poolte poolt alla kirjutatud Lepingu dokumentide muudatustest, täiendustest ja lisadest.
   2. Lepingu sõlmisel on Lepingul järgmised Lisad (edaspidi **Lisa** või koos **Lisad**):

Lisa 1 – Tööajagraafik

Lisa 2 – Hinnaraamistiku vorm valgustusraiel

Lisa 3 – Hinnaraamistiku vorm metsauuenduse hooldamisel

Lisa 4 – RMK keskkonnanõuded mootorsõidukitega ja saagidega töötamisel

Lisa 5 - RMK nõuded isikukaitsevahendite kasutamiseks

Lisa 6- Võsasaetööde hinnamääramise juhend

Käesolev Leping koos Lisadega, mis on Lepingu lahutamatud osad, moodustavad ühtse ja tervikliku lepingu (edaspidi **Leping**).

1. **Lepingu objekt**
   1. Lepingu alusel Tellija tellib ja Töövõtja kohustub tegema valgustusraiet ja metsauuenduse hooldamist **RMK Kirde metsakasvatuse piirkonnas Kirde Lääne-Virumaa hankeosas töövõtja tööjõu ja tehniliste vahenditega.** Teenuse osutamise piirkonna määratlemine lepingus tähendab eelkõige, et tavaoludes ning hanke läbiviimise ajal ettenähtavalt kavandatakse enamik selle raamlepingu alusel töövõtjale üleantavast teenuse mahust talle anda selles piirkonnas, kuid vajadusel ka mujal Eestis
   2. **Lepingu eeldatav maht on 600 ha.** Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele. Lepingu täitmisel võsasaemeeste arv peab olema vähemalt **2**.
   3. Pooled lepivad Lepinguaasta Tööajagraafiku kokku hiljemalt iga Lepinguaasta 07. veebruariks, lähtudes Tellijale vajalikest mahtudest, sellekohane kokkulepe moodustab Lepingu Lisa. Tööajagraafikuga kokkulepitud aastase mahu lubatud kõikumine on Tellija poolsest vajadusest lähtuvalt ± 30 (kolmkümmend) protsenti.
   4. Tööajagraafikus määratakse tööliikide lõikes mahud, mis kokku moodustavad lepinguaasta kogumahu. Samas võib tööliikide jaotus kogumahu piires varieeruda vastavalt Tellija metsakasvatuslikulevajadusele**.**

1. **Hind** 
   1. Lepingu maksimaalne kogumaksumus on lepingu kehtivusaja jooksul selle alusel tellitava teenuse kogumaksumus. Lepingu maksimaalne võimalik kogumaksumus on kuni 439 452,00 eurot, millele lisandub käibemaks. Hankija ei ole kohustatud tellima teenust kogu nimetatud summa ulatuses.
   2. Valgustusraie ja metsauuenduse hooldamise hind sätestatakse hinnaraamistikus, mis kujuneb töövõtja poolt hankes pakutud hinnakoefitsiendi korrutamisel kehtiva baashinnaraamistikuga.
   3. Tellija maksab töövõtjale tasu hinnaraamistiku alusel. Tellijal on õigus hinda korrigeerida vastavalt tööobjekti looduslikele tingimustele, tuginedes RMK võsasaetööde hinnamääramise juhendile.
   4. Baashinnaraamistik koosneb kütuse- ja palgakomponendist ning korrigeeritakse üks kord lepinguaastas järgnevatel alustel:
      1. Kütuse hinna muutusele – juhul kui bensiini 98 hind muutub (tõuseb või langeb) Lepinguaasta tööpäevade keskmisena rohkem kui 0,1€/l võrreldes eelmise lepinguaasta bensiin 98 hinnaga, siis muudetakse baashinnaraamistikku 0,35 protsendipunkti võrra metsauuenduse hooldamisel ja alates 0,44 protsendipunkti valgustusraiel alates uuest Lepinguaastast.
      2. Metsamajanduse keskmise palga muutusele – juhul kui eelnenud aasta III kvartali keskmine palk on muutunud jooksva aasta III kvartali keskmise palgaga rohkem kui 1%, muudetakse baashinnaraamistikku 0,86 protsendipunkti võrra metsauuenduse hooldamisel ja 0,82 protsendipunkti valgustusraiel alates uuest Lepinguaastast .
   5. Arvutuse aluseks olevaid andmeid ja tulemusi ümardatakse harilikul viisil.
   6. Juhul kui valgustusraiet ja metsauuenduse hooldamisehindade harilik väärtus (kohalik keskmine turuhind, sektorit oluliselt mõjutavate õigusaktide muutumine vmt.) oluliselt muutub, on RMK-l õigus muuta baashinnaraamistikku.
2. **Tööde tellimine** 
   1. Tellija esitab enne tööde alustamist Töövõtjale tellimuse.
   2. Tööde tellimuses määratakse:
      1. nõutav tööde alustamise ja nõutav lõpetamise kuupäev;
      2. tööle esitatavad nõuded, s.h kvaliteedinõuded;
      3. töö maht;
      4. ühikuhind;
      5. tööobjekti asukoht.
   3. RMK poolseks tööde tellimuse esitajaks on metsakasvataja.
   4. Tööd tellitakse elektrooniliselt Töövõtja poolt määratud e-posti aadressil või läbi RMK elektroonilise keskkonna. Tööd loetakse töövõtja poolt vastuvõetuks ja tingimustega nõustunuks hiljemalt 7 (seitsme) päeva möödumist tellimuse esitamisest.
   5. Tööde tellimusi esitatakse töövõtjale jooksvalt ning arvestusega, et samaaegselt on töövõtjale tagatud võimalus teostada töid mitte vähem, kui 1/4 käimasoleva tööajagraafiku kuu tööde mahust eeldusel, et vastavale tööajagraafiku kuule eelnenud kuu üle antud tööde mahtudest on „Lõpetatud“ staatuses vähemalt 3/4.
   6. Käimasoleva tööajagraafiku kuu jooksul võib töövõtjale esitada tellimusi tööde kohta juurde, kui käimasoleva tööajagraafiku kuu üle antud tööde mahtudest on „Valmis“ või „Lõpetatud“ staatuses mitte vähem, kui 1/2.
   7. Tööde tellimusi võib töövõtjale esitada väiksemas mahus, kui punktis 5.6. kirjeldatud, või tellimusi võib mitte esitada või tööde tellimusi võib tühistada, kui vastava tööajagraafiku kuule eelnenud üle-eelmise kuu või sellele eelnenud kuude üle antud tööde maht ei ole täielikult „Lõpetatud“ staatuses.
3. **Tööde vastuvõtmine** 
   1. Tööde vastuvõtmisel näidatud töömahu aluseks on tegelikult teostatud ja Tellija poolt vastuvõetud maht, mis fikseeritakse vastuvõtmise aktiga.
   2. Tellijal on õigus esitada tööde kvaliteedi osas pretensioone kuni kuue kuu jooksul pärast tööde vastuvõtmist ning nõuda puuduste kõrvaldamist töövõtjalt mõistliku aja jooksul.
   3. Töö vastuvõtmisel oleva töömahuga nõustumist kinnitab Töövõtja arve esitamisega.
   4. Töö vastuvõtmist ei allkirjastata Poolte poolt.
4. **Tasumine**
   1. Tellija tasub tehtud tööde eest Töövõtja poolt esitatud arve(te) alusel.
   2. Arve esitamise aluseks on Lepingu punktis 6.1 nimetatud Tellija poolt koostatud tööde vastuvõtmise akt.
   3. Töövõtja esitab arve vaid elektrooniliselt, Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>. Arvel peab olema tööde vastuvõtmise akti number ja RMK poolne töö vastuvõtmise akti koostaja nimi.
   4. Tellija tasub arvel oleva summa arvel näidatud pangakontole 15 (viieteist) kalendripäeva jooksul töövõtja poolt tellijale arve väljastamise kuupäevast.
   5. Töövõtja poolt kohustuste mittenõuetekohase täitmise korral on Tellijal õigus alandada tööde eest tasumisele kuuluvat tasu (töö ei vasta üleandmisel esitatud nõuetele, kasvavate puude vigastamine jne). Tasu alandamine toimub Võlaõigusseaduse § 112 sätestatud korras.
   6. Arvel peab olema:
      1. tööde vastuvõtmise akti number (id);
      2. tööde vastuvõtmise akti kuupäev (ad);
      3. summa kokku käibemaksuta ja käibemaksuga;
      4. vastuvõtmise akti koostanud metsakasvataja nimi.
5. **Tellijal on õigus:** 
   1. määrata tööde tähtaeg iga tööliigi ja töö lõikes eraldi;
   2. määrata tööde tingimused ja asukoht;
   3. kontrollida Töövõtja tööde tähtaegsust ja kvaliteeti ning anda korraldusi esinevate rikkumiste kõrvaldamiseks;
   4. kontrollida objektil viibivate raietööliste isikusamasust kutsetunnistusel märgitud isikuga ja nõuda selleks raietööliselt kehtiva pildiga isikut tõendava dokumendi (nt ID-kaart, juhiluba, töötõend vms) esitamist;
   5. peatada tööd, kui Töövõtja ei pea kinni Tellija poolt esitatud nõuetest tööle;
   6. mõõta lõpetatud tööde mahtu Töövõtja juuresolekuta;
   7. kontrollida Töövõtja vastavust RMK keskkonnanõuetele;
   8. peatada tööd, kui Töövõtja ei pea kinni õigusaktidest ning Tellija poolt kehtestatud keskkonnanõuetest, kuni rikkumiste kõrvaldamiseni;
   9. muuta ühepoolselt RMK keskkonnanõuded.;
   10. muuta ühepoolselt võsasaetööde kajastamise riistvarale esitavaid nõudeid, etteteatamise ajaga vähemalt 3 kuud;
   11. nõuda Töövõtjalt tööde üleandmist ja vastuvõtmist elektrooniliselt ning andmeside kasutamise valmidust metsas
   12. vähendada tööde mahtu juhul, kui Töövõtja nõutud kutsetunnistusega raietööliste arv väheneb või töövõtjal on esinenud lepingu rikkumisi, mille kohta on Tellija fikseerinud kirjalikud pretensioonid või lepingu täitmise nõuded. Tööde mahtude vähendamise korral võib Tellija tühistada ka juba üle antud tööde tellimusi;
   13. paigaldada Töövõtja Garmin’i GPS-seadmetele tasuta piiratud kasutamiseks RMK metsakaardi. Erisuseks, et kõikidel Garmin’i mudelitele RMK metsakaardikiht puudub ning nende kasutamisel RMK ei võta vastutust toimimisest;
   14. peatada tööd perioodiks, kui looduslikud tingimused (suur tuleoht, liigniiskus metsas, lumekatte paksus mis takistab tööde kvaliteetset ja ohutut teostamist jms) ei võimalda tööobjektile pääsu või töötamist. Tööde peatamiseks ja jätkamiseks väljastab Tellija teate Töövõtjale e-posti teel, kusjuures teade loetakse kättesaaduks 1 (ühe) Päeva möödumisel saatmisest.
   15. taotleda Maksu- ja Tolliametilt Töövõtja maksusaladusena käsitletava teavet. Lepingu sõlmimisega annab Töövõtja nõusoleku Maksu- ja Tolliameti poolt Tellijale eelnimetatud teabe esitamiseks;
   16. esitada Maksu- ja Tolliametile Lepingu täitmise kohta kõiki andmeid, mida maksuhaldur vajab Töövõtja poolt makstavate maksude arvestamise ja tasumise õigsuse kontrollimiseks. Lepingu sõlmimisega annab Töövõtja Tellijale nõusoleku Maksu- ja Tolliametile eelnimetatud teabe esitamiseks.
   17. vaadata e-maksuameti kaudu Töövõtja poolt töötamise registrisse esitatud andmeid selleks Töövõtjalt saadud volituse alusel.
6. **Tellijal on kohustus:** 
   1. taotleda töödeks vajalikud kooskõlastused (trasside ja teede haldaja jt asjaomaste isikutega);
   2. märgistada nähtavalt tööobjekti piirid, mis piirnevad mitte RMK kinnistuga või looduskaitsealaga, kui need ei ole arusaadavate looduslike piiridega määratavad, muudel tingimustel pole Tellijal kohustust piire märkida;
   3. esitada nõuded tööle ja tööobjekti asukoht ning piirid elektrooniliselt;
   4. anda Töövõtjale tasuta kasutamiseks tarkvara, millega saab võsasaetöid kajastada;
   5. korraldada Tellija kulul Töövõtja juurdepääs tööobjekti lähima teeni, lume lükkamine ulatuses, mis tagab vähemalt neljarattaveolise hariliku väikeveoki läbitavuse tööobjekti lähima teeni;
   6. hinnata töö vastavust nõuetele hiljemalt 21. päeva jooksul peale töö lõpetamise teate saamist.
   7. teha Töövõtjale kättesaadavaks ning vajadusel tutvustada RMK keskkonnaalaseid käitumisjuhiseid ja keskkonnanõudeid, mis moodustavad Lepingu Lisa.
   8. selgitada töid reguleerivaid õigusakte Töövõtjale;
   9. esitada töövõtjale hiljemalt 31.01 iga Lepinguaasta Tööajagraafik va Lepingu esimesel aasta, kui raamlepingut ei ole võimalik sõlmida eeldataval tähtajal, esitatakse tööajagraafik hiljemalt ühe kuu jooksul alates raamlepingu sõlmimise kuupäevast;
7. **Töövõtjal on õigus:**
   1. saada Tellijalt eelnevat teavet töösse planeerivatest eraldistest ja enne tööde alustamist need looduses üle vaadata;
   2. nõuda Tellijalt vajalike kooskõlastuste olemasolu;
   3. enne tööde üleandmise vastuvõtmist tutvuda tööle esitatavate nõuetega;
   4. saada Tellijalt tähtaegselt ja nõuetekohaselt tehtud töö eest kokkulepitud tasu;
   5. teha Tellijale ettepanekuid tööde korralduse muutmiseks;
   6. teha Tellijale ühe korra ettepanekuid Lepinguaasta tööajagraafikus sisalduvate metsakasvatustööde mahtude vähendamiseks, hiljemalt 2 kalendripäeva jooksul pärast tööajagraafiku kättesaamist arvestades punktis 3.3 sätestatud tähtaega.
8. **Töövõtjal on kohustus:**
   1. allkirjastada Lepinguaasta Tööajagraafik hiljemalt punktis 3.3 sätestatud tähtajaks:
   2. töötada tähtaegselt ja kvaliteetselt;
   3. tagada, et objektil viibival raietöölisel on kaasas kehtiv pildiga isikut tõendav dokument (nt ID-kaart, juhiluba, töötõend vms), mille alusel saab kontrollida isiku samasust kutsetunnistusel märgitud isikuga;
   4. töötada vastavalt Tellija poolt esitatud tööde üleandmisel sätestatule, juhistele ja informatsioonile ning Tellija nõudmisel osaleda ja tagada osalemine oma töötajatel, Tellija korraldatud koolitusel;
   5. leida iseseisvalt tööobjekti piirid, kasutades selleks vajadusel GPS seadet;
   6. teavitada Tellijat ja töödega mitte alustada, kui tööobjekti piirid ei ole looduses selgelt arusaadavad
   7. töötada oma tööjõu (töölepingu alusel töötavad raietöölised ja/või ise pakkumust esitav füüsilisest isikust ettevõtja) ja tehniliste vahenditega
   8. Töötada kvalifitseeritud raietöölistega, kellele on omistatud vastav kutsetase ning kelle kutsetunnistuste koopiad ning raietööliste enda poolt allkirjastatud kinnitused töötamise kohta on Tellijale esitatud;
   9. Tagada lepinguperioodil nõutud kutsetunnistusega raietööliste arv vastavuses pakkumisega, muutuste korral esitama hiljemalt 3 kuu jooksul Tellijale uued raietööliste kutsetunnistused ning raietööliste enda poolt allkirjastatud kinnitused töötamise kohta;
   10. teatada Tellijale enne uue töötaja tööleasumist töötaja andmed ning esitada Tellijale kutset tõendav dokument ja töötaja enda poolt allkirjastatud kinnitus töötamise kohta;
   11. teha proovitükke tööobjektidel, et tagada tööde kvaliteet ja edastada proovitüki andmed Tellijale elektrooniliselt võsasaetöid kajastava riistvara ja tarkvara abil;
   12. teatada elektrooniliselt võsasaetöid kajastava riistvara ja tarkvara abil Tellijale reaalajas tööde staatuseid ning lisainfot;
   13. mitte üle anda Lepingu alusel saadud õigusi ja kohustusi kolmandale isikule (sh alltöövõtjale) ilma Tellija kirjaliku nõusolekuta ja vajadusel alltöövõtu kasutamiseks esitada Tellijale nende isikute kutsetunnistuse koopiad ja raietööliste enda poolt allkirjastatud kinnitused töötamise kohta, isikukoodid, kinnitus TÖR registreeringu kohta ja selgitus alltöövõtu kasutamiseks, et Tellija saab esitada nimetatud andmed kontrollimiseks Maksu-ja Tolliametile.
   14. kinni pidama RMK tööde tellimusel keskkonna-ja muudest kvaliteeditingimustest ning informeerida tellijat esimesel võimalusel metsast leitud jäätmetest, andes tellijale teada täpse asukoha;
   15. mitte andma Tellija poolt tasuta piiratud kasutamiseks saadud RMK metsakaarte kolmandatele isikutele;
   16. tooma Lepingu lõppemisel Tellijale Garmin’i GPS-seadme, et Tellija saaks eemalda sealt RMK metsakaardi;
   17. abistada Tellijat tormikahjustuste likvideerimisel;
   18. kanda vastutust igasuguse hooletuse eest, mis tõi kaasa kasvava metsa kahjustamise;
   19. tutvustada oma töötajatele ja kinni pidada töötamisel RMK keskkonnanõuetest, töötervishoiu ja tööohutuse õigusaktidest;
   20. tagada oma töötajate varustatuse tööks vajalike ning kaasaegsete töökaitsevahenditega (turvariided ja muud isikukaitsevahendid) ning tagama nende instrueerimise töökaitse­vahendite ja -võtete kasutamise osas;
   21. vastutada Lepingu täitmisel tööohutuse eest;
   22. saata kolme kalendripäeva jooksul Tellijale e-posti teel teade oma töötajaga toimunud tööõnnetusest ning esitada tööõnnetuse kohta täiendavat informatsiooni Tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus;
   23. järgida õigusakte ja teha kõik endast oleneva, et vältida metsa tervisliku ja ümbritseva keskkonna seisundi halvenemist, samuti rakendada tehnoloogiaid, tehnilisi vahendeid ja töövõtteid, mis ei kahjusta kasvavat metsa, pinnast ning ümbritsevat keskkonda;
   24. kaitsta ja hoida metsa ning täita metsades tuleohutuse nõudeid ning tulekahju puhkemisel informeerida koheselt Päästeameti häirekeskust (tel 112) ja Tellijat;
   25. kasutada ettevõtteväliselt, sealhulgas suhtlemisel Tellijaga, töökeelena eesti keelt;
   26. varustada töötajad riistvaraga, millega on võimalik ja kohustuslik elektrooniliselt vastu võtta Tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata Tellijale andmeid tehtud tööde ja proovitükkide osas, järgida töötamisel tööobjekti piire ja teostada muid Tellija poolt antud tarkvara funktsioonides ettenähtud toiminguid. Tarkvara annab RMK töövõtjale tasuta kasutamiseks. Riistvara minimaalsed nõuded on:
       1. . vähemalt operatsioonisüsteem Android 10.0
       2. . vähemalt 4G võrguühendus.
       3. . puutetundlik nutitelefon või tahvelarvuti geopositsioneerimise võimalusega;
   27. varustada töötajad tarkvarade arenemisel ja riistvara nõuete muutumisel lepinguperioodil kaasaegse tark- ja riistvaraga, konsulteerides selleks RMKga;
   28. täitma RMK keskkonnanõudeid;
   29. Lepingu täitmist takistavate asjaolude ilmnemisel võtta koheselt ühendust tööde üleandmise akti koostajaga või Tellija esindajaga;
   30. esitada lepinguaegne tagatis, s.o esitada Tellijale hiljemalt 14 kalendripäeva jooksul peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutav võlaõigusseaduse §le 155 vastav tingimusteta, tagasivõtmatu pangagarantii **2000,00** euro suurusele summale oma lepingujärgsete kohustuste täitmise tagamiseks või deponeerida sama rahasumma tagatisena Tellija arvelduskontole. Garantiikirjas peab võlausaldajaks olema märgitud RMK ning garantii peab kehtima kogu lepingu kehtivuse ajal.
   31. esitama lepingu täitmise alustamise ajaks hankijale selleks ajaks teadaolevate lepingu täitmisel osalevate alltöövõtjate nimed, kontaktandmed ja teave nende seaduslike esindajate kohta, samuti esitama sama teabe ka iga lisanduva alltöövõtja kohta, kes osaleb lepingu täitmisel ja kelle kohta pole hankijale lepingu täitmise alustamise ajaks teavet esitatud.
   32. pidama kinni "Avaliku korra eeskirjast" ning mitte teostama töid elamute läheduses öörahu ajal ning nädalavahetustel ja riigipühadel.
9. **Lepingu periood ja lõppemine**
   1. Leping jõustub allkirjastamisest ja kehtib kuni 31.01.2028a. ja/või kõikide lepinguliste kohustuste täitmiseni mõlema Poole poolt.
   2. Lepingu lõppemisel tuleb tagastada kõik Tellija poolt üle antud vara.
10. **Sanktsioonid ja lepingu lõpetamine**
    1. Juhul, kui Tellija viivitab põhjendamatult Töövõtja poolt esitatud arve tasumisega, on Töövõtjal õigus nõuda viivist 0,15% viivitatud summast päevas iga tasumisega viivitatud päeva eest.
    2. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
    3. Juhul, kui Töövõtja ei lõpeta tööd töö üleandmisel ettenähtud tähtajaks on Tellijal õigus nõuda leppetrahvi metsauuenduse hooldamise tööde korral 120 €/ha ja teiste tööde korral 200 €/ha iga tegemata hektari ulatuses. Samuti on Tellijal õigus vähendada tegemata töö mahu võrra Lepingu mahtu või Leping ennetähtaegselt üles öelda. Lepingu ennetähtaegsel ülesütlemise korral või lepingu mahu vähendamise korral on Tellijal õigus anda töö teisele tegijale ja Töövõtjal ei ole õigust nõuda Tellijalt tasu seni tehtud tööde osas.
    4. Juhul, kui Töövõtja ei alusta tööd 7 (seitsme) päeva jooksul peale töö üleandmisel ettenähtud tööde alustamise tähtpäeva, on Tellijal õigus nõuda leppetrahvi metsauuenduse hooldamise korral 120 €/ha ja teiste tööde korral 200 €/ha iga tegemata hektari ulatuses. Samuti on Tellijal on õigus vähendada Lepingu mahtu või Leping ennetähtaegselt üles öelda. Lepingu ennetähtaegse ülesütlemise korral või lepingu mahu vähendamise korral on Tellijal õigus anda töö teisele tegijale.
    5. Juhul, kui Töövõtja teavitab tööde lõpetamisest, kuid selgub tööde teostamine ainult osalisel pindalal või töid ei ole üldse teostatud, on Tellijal õigus nõuda leppetrahvi teostamata tööde pindala tööde maksumuse ulatuses, mis leitakse vastava tööobjekti hinna alusel.
    6. Juhul, kui võsasaetöödel kahjustatakse või lõigatakse maha sellised puud, mis olid määratud kasvama jääma, on Tellijal õigus nõuda leppetrahvi kahekordses selliselt kahjustatud puude taimede ja istutamistööde eelarvestatud maksumuses, või kahekordses antud objekti maksumuses, sõltuvalt sellest, kumb summa on suurem.
    7. Juhul, kui Tellijal on pretensioone Töövõtja poolt tehtud tööde nõuetekohasuse kohta, määrab Tellija Töövõtjale tähtaja puuduste kõrvaldamiseks ning samavõrra lükkub edasi tööde eest tasumise kohustus. Juhul, kui puudusi ei kõrvaldata nimetatud tähtajaks või puudusi ei ole võimalik kõrvaldada, on Tellijal õigus nõuda hinna alandamist tehtud kahju ulatuses või vähendada Lepingu mahtu ning samuti õigus nõuda tekitatud kahju hüvitamist muul moel või Leping ennetähtaegselt üles öelda.
    8. Juhul, kui Töövõtja tegevus ei vasta RMK keskkonnanõuetele, fikseerib Tellija selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse. Korduvate mittevastavuste ilmnemisel on Tellijal õigus Töövõtjaga sõlmitud Leping üles öelda.
    9. Tellijal on õigus Töövõtjaga sõlmitud leping ennetähtaegselt üles öelda ja nõuda kahju hüvitamist, kui:

Töövõtja on oma õigusi ja kohustusi üle andnud kolmandatele isikutele (sh alltöövõtjatele) ilma Tellija kirjaliku nõusolekuta;

* + 1. Tellija on esitanud Töövõtjale 2 kirjalikku hoiatust;
    2. Töövõtja on esitanud ebaõigeid või eksitavaid andmeid töötajate kohta;
    3. Tellija on korduvalt kasutanud Töövõtja osas sanktsioone;
    4. Töövõtja ei ole punktis 3.3 sätestatud tähtaja jooksul allkirjastanud talle tellija poolt esitatud Lepinguaasta Tööajagraafikut;
    5. Töövõtja või Töövõtja töötaja omastab või teeb katse ebaseaduslikult omastada puitu või muud Tellija vara või Tellija heaks töötava või teenuseid osutava muu isiku vara;
    6. Töövõtja ei kaasa Lepingus kokkulepitud mahtude täitmiseks kutsetunnistusega raietöölisi edukaks tunnistatud pakkumuses esitatud arvul;
    7. Töövõtja korduvalt ei täida Lepinguga endale võetud kohustusi.
  1. Juhul, kui Töövõtja ei täida Lepinguga talle pandud mistahes kohustust, mille sanktsioone ei ole eraldi välja toodud, määrab Tellija Töövõtjale tähtaja puuduste kõrvaldamiseks. Tellija esitab Töövõtjale selle kohase akti. Juhul, kui Töövõtja ei kõrvalda puudusid nimetatud tähtajaks on Tellijal õigus nõuda tekitatud kahjude hüvitamist ja Leping ühepoolselt ilma etteteatamise tähtajata üles öelda.
  2. Tellijal on õigus asendada ükskõik milline leppetrahvi või kahju hüvitamise nõue üksikuna või kõik sellised nõuded tervikuna ühekordse tagatise mittetagastamisega või garantii sissenõudmisega.
  3. Juhul kui Tellija on esitanud leppetrahvi või kahju hüvitamise nõude Töövõtjale, ei ole Tellija kohustatud tasuma ühegi töö eest enne, kui Töövõtja on tasunud leppetrahvi või hüvitanud kahju. Töövõtjal puudub õigus samaaegselt Tellija suhtes rakendada sanktsioone sellel ajal tasumata summade osas.
  4. Juhul, kui Töövõtja kasutab raietöödel töötajaid, kellel puudub nõutud kutsetunnistus, on Tellijal õigus nõuda Töövõtjalt leppetrahvi 150 eurot iga ilma kutsetunnistuseta raietöölise kohta.
  5. Juhul, kui ebakvaliteetselt või poolikult teostatud tööobjektil peab Tellija esindaja käima rohkem kui ühe korra, rakendatakse leppetrahvi 50% ulatuses punktis 13.3 määradest
  6. Juhul kui lähima Keskkonnaagentuuri mõõtepunkti andmetel on lumekatte paksus üle 30cm, arvestab Tellija tööajagraafikust maha jäämist vaid tingimusel, et Töövõtja on asjaoludest Tellijat kirjalikult teavitanud. Töövõtja peab tööseisakust teavitama uuesti hiljemalt 10 kalendripäeva jooksul, vastasel juhul loetakse varasem teavitus kehtetuks.
  7. Tellijal on õigus Leping ilma etteteatamisajata ennetähtaegselt üles öelda:
     1. kui Töövõtja on muutunud maksejõuetuks või tema suhtes on algatatud pankroti- või likvideerimismenetlus.
     2. kui Töövõtja tegevuse või tegevusetuse tõttu ei suuda Pooled Tööde üleandmiste teostada 1 (ühe) nädala jooksul tööde üleandmisel toodud nõutava tööde alustamise kuupäevast;
  8. Juhul, kui peale tööde vastuvõtmist leiab Tellija puudusi kvaliteeditingimuste või tööde teostamise osas, on Tellijal õigus nõuda töö parandamist või juhul kui Töövõtja ei paranda leitud puudusi Tellija märgitud tähtajaks on Tellijal õigus rakendada lepptrahvi 50% ulatuses punktis 13.3 määradest.
  9. Tellijal on õigus Leping peatada ja nõuda leppetrahvi kuni 150 eurot iga rikkumise kohta eraldi kui Töövõtja ei täida tööohutusenõudeid, tuleohutusnõudeid või RMK keskkonnanõudeid. Korduvatel eiramistel on Tellijal õigus Leping ilma etteteatamisajata ennetähtaegselt üles öelda.
  10. Tellijal on õigus leppetrahv ja kahjutasu tasaarvestada Töövõtjale tasumisele kuuluva summaga, sh nii tagatisrahaga kui tööde eest tasumisele kuuluva tasuga.

1. **Lepingu rikkumise vabandatavus**
   1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mida Pooled ei saanud mõjutada, ei võinud ega pidanud ette nägema ega ära hoidma (Vääramatu jõud, VÕS § 103). Nimetatud asjaolud peavad olema tõendatavad ning vaatamata eelnimetatud ettenägemata asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohustuse täitmist. Lepingus mõistetakse Vääramatu jõuna Riigikogu või valitsuse õigusakti,  ülestõusu, üldstreiki, massilisi rahutusi, sõda, loodusõnnetust, tormikahjustust, metsatulekahju, metsade sulgemist tuleohu tõttu, teede (sh metsateede) kasutamise piiramist või keelamist, suur lumesadu või –tuisk, metsapinnase mittekandvust Poolte asukoha haldusüksuses ja muid asjaolusid, mis oluliselt ja vääramatult takistavad Lepingu täitmist ning muid Lepingus loetlemata asjaolusid, mida mõlemad Pooled aktsepteerivad Vääramatu jõuna.
   2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele Poolele vahenditega, mis tagavad teate kiireima edastamise, samas saates välja teate tähitud kirjaga või digitaalselt allkirjastatult.
2. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
3. **Tellija esindamine lepingu täitmisega seotud küsimustes**
   1. Juhul, kui leping on allkirjastatud RMK juhatuse liikme poolt, on lepingu täitmisega seotud hankelepingute sõlmimise ja/või tellimuste esitamise õigus, sõltumata nende maksumusest, lepingu täitmise eest vastutava RMK struktuuriüksuse või piirkonna juhil ning piiratud ulatuses lepingu, hankelepingu või tellimuse alusel teostatavate tööde korraldamiseks volitatud spetsialistil;
   2. Lepingu ning selle alusel sõlmitud hankelepingute ja esitatud tellimuste täitmiseks vahetult vajalike lisade (tööajagraafikud, kasutatava tehnika loetelu) jmt dokumentide allkirjastamise ning pretensioonide esitamise õigus, samuti tööülesannete andmise ja töö kvaliteedi kontrollimise õigus, on lepingus, hankelepingus või tellimuses sätestatud kontaktisikul;
   3. Kui tööde üleandmis-vastuvõtmisaktide kinnitamiseks või allkirjastamiseks volitatud isik ei ole teisiti välja toodud, on vastav õigus töid vahetult juhendaval RMK töötajal.
4. **Poolte esindajad ja kontaktisikud**
   1. Töövõtja Osaühing Reimerland kontaktisik käesoleva raamlepingu täitmisel on:

Merje Siimpere, tel 5166698, e-post [merjesiimpere@gmail.com](mailto:merjesiimpere@gmail.com) .

* 1. Tellija esindajad käesoleva raamlepingu täitmisel on:
     1. punkt 16.1 osas: nimi: Janek Tarto, ametikoht: metsakasvatusjuht, tel: 5077103, e-post: [janek.tarto@rmk.ee](mailto:janek.tarto@rmk.ee) ;
     2. punkt 16.2 osas: nimi: Janek Tarto, ametikoht: metsakasvatusjuht, tel: 5077103, e-post: [janek.tarto@rmk.ee](mailto:janek.tarto@rmk.ee) ;
     3. punkt 16.3 osas: nimi: Riivo Lukmann, ametikoht: metsakasvataja, tel: 5212316, e-post: [riivo.lukmann@rmk.ee](mailto:riivo.lukmann@rmk.ee)

1. **Lõppsätted**
   1. Pooled juhinduvad raamlepingu täitmisel Eesti Vabariigis kehtivatest õigusaktidest, eelkõige kohaldatakse raamlepingus reguleerimata küsimustes võlaõigusseaduses vastavalepinguliigi kohta sätestatut.
   2. Raamlepingu muudatused vormistatakse kirjalikult raamlepingu lisana.
   3. Kõik raamlepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   4. Lepingu lisadeks olevate juhendite sisu võib Tellija ühepoolselt muuta ja ajakohastada, teavitades Töövõtjat uutest kehtivatest juhenditest. Lepingu lisadeks olevat baashinnaraamistikku võib RMK ühepoolselt muuta ainult lepingus kirjeldatud juhtudel ja viisil.
   5. Töövõtja on teadlik, et raamleping on avaliku teabe seaduses sätestatud ulatuses avalik.
   6. Raamlepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui raamlepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega sätestatud korras Harju Maakohtus.
   7. Raamleping on allkirjastatud digitaalselt.

|  |
| --- |
| Lisa 1  RMK ja Osaühing Reimerland vahelise võsasaetööde töövõtulepingu  nr 3-2.5.3/1814/2025/317 juurde |

**Tööajagraafik**

(hiliseima digitaalallkirja kuupäev)

**RMK** (Tellija) ja Osaühing Reimerland(Töövõtja) leppisid kokku, et Lepinguaasta 01.01.2026. a kuni 31.12.2026. a on töömaht ja tööajagraafik järgnev:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Tööliik | jaan | veebr | märts | apr | mai | jun | jul | aug | sept | okt | nov | dets | KOKKU |
| MUH |  |  |  |  |  |  |  |  |  |  |  |  |  |
| VA |  |  |  |  |  |  |  |  |  |  |  |  |  |
| KOKKU |  |  |  |  |  |  |  |  |  |  |  |  |  |

1. Pooled lepivad kokku, et jaanuarikuu tööde maht fikseeritakse tegelikult teostatud tööde alusel ning selle kohta eraldi kokkulepet ei sõlmita. Teostatud tööd märgitakse tööajagraafikusse tagasiulatuvalt.
2. Pooled lepivad kokku, et Tellija kohustus loetakse täidetuks, kui tähtajaks tellimata tööde kogumaht ei ületa 30% kokkulepitud tööde kogumahust. Tellijal on lubatud tellida töid Lepinguaasta jooksul kuni 30% võrra vähem või rohkem võrreldes algselt kokkulepitud mahuga.

(allkirjastatud digitaalselt)

|  |
| --- |
| Lisa 2  RMK ja Osaühing Reimerland vahelise võsasaetööde töövõtulepingu nr 3-2.5.3/1814/2025/317 juurde |

**Hinnaraamistik valgustusraiel (vorm)**

(hiliseima digitaalallkirja kuupäev)

**RMK** (Tellija) ja **Osaühing Reimerland** (Töövõtja) leppisid kokku, et alates /hiliseima digitaalallkirja kuupäev/ on valgustusraie hinnaraamistik järgnev:

|  |  |  |  |  |  |  |
| --- | --- | --- | --- | --- | --- | --- |
| Koefitsient RMK valgustusraie hinnaraamistikule on: | | | | | | **0,768** |
| Hinnaraamistiku aluseks olev kütuse hind | 1,518 € | Hinnaraamistiku aluseks olev töötasu | | | | 1 627,00 € |
| **Välja raiutavate puude keskmine kõrgus, m** | **Hind** |  |  |  |  |  |
| < 1,5 | 238,36 |  |  |  |  |  |
| >= 1,5 < 4,5 | 279,53 |  |  |  |  |  |
| >=4,5 < 7,5 | 301,78 |  |  |  |  |  |
| >= 7,5 | 391,49 |  |  |  |  |  |

(allkirjastatud digitaalset)

|  |
| --- |
| Lisa 3  RMK ja Osaühing Reimerland vahelise võsasaetööde töövõtulepingu  nr 3-2.5.3/1814/2025/317 juurde |

**Hinnaraamistik metsauuenduse hooldamisel**

(hiliseima digitaalallkirja kuupäev)

**RMK** (Tellija) ja **Osaühing Reimerland** (Töövõtja) leppisid kokku, et alates /hiliseima digitaalallkirja kuupäev/ on metsauuenduse hooldamise hinnad järgnevad:

|  |  |
| --- | --- |
| Koefitsient metsauuenduse hooldamise ja NOH rohi\* baashindadele on: | **0,768** |
| Hinnaraamistiku aluseks olev kütuse hind | 1,518 € |
| Hinnaraamistiku aluseks olev töötasu | 1 627 € |
| MUHi liik | €/ha |
| MUH taime ümber (ÜT)\*\*\* | 173,09 |
| MUH koridorina (KO)\*\* | 173,09 |
| MUH ülepinnaliselt (ÜP) \* | 253,00 |
| NOH - Rohi | Kasutatakse lepingus kehtivat metsauuenduse hooldamise hinnakokkuleppe raamistikku |
| MUH võsa | Kasutatakse lepingus kehtivat valgustusraie hinnakokkuleppe raamistikku (<1,5m) juhul, kui võsa kõrgus on > 1,5 m ja väljaraie > 17 000 tk/ha |
| MP võsa | Kasutatakse lepingus kehtivat valgustusraie hinnakokkuleppe raamistikku (>1,5m<4,5) juhul, kui võsa kõrgus on > 1,5 m ja väljaraie > 17 000 tk/ha |

\*Ülepinnaline hooldamine (ÜP): Eraldisel raiutakse kõik eesmärgipuuliigist erinevad puud ja põõsad ning rohttaimed, välja arvatud juhul, kui säilitatakse metsaks ümberarvestamisel arvesse minevaid puid kohtades, kus EPL puudub.

\*\*Koridor hooldamine (KO): Istutusreas raiutakse kõik sellel paiknevad ja eesmärgipuuliigist erinevad puud ja põõsad ning rohttaimed, välja arvatud juhul, kui säilitatakse metsaks ümberarvestamisel arvesse minevaid puid kohtades, kus EPL puudub. Taim loetakse hooldatuks, kui sellest 50 cm raadiuses ei esine puid ja põõsaid ning selleni ei ulatu kasvamist takistavad või kulu tekitavad rohttaimed.

\*\*\*Ümbertaime hooldamine (ÜT): Taime ümber raiutakse kõik eesmärgipuuliigist erinevad puud ja põõsad ja rohttaimed, välja arvatud juhul, kui säilitatakse metsaks ümberarvestamisel arvesse minevaid puid kohtades, kus EPL puudub. Taim loetakse hooldatuks, kui sellest 50 cm raadiuses ei esine puid ja põõsaid ning selleni ei ulatu kasvamist takistavad või kulu tekitavad rohttaimed.

|  |
| --- |
| Lisa 4  RMK ja Osaühing Reimerland vahelise  võsasaetööde töövõtulepingu nr 3-2.5.3/1814/2025/317 juurde |

## RMK keskkonnanõuded mootorsõidukitega ja saagidega töötamisel

1. **Üldsätted**
   1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.
   2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.
   3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonna­­juhtimise ja ISO 9001 kvaliteedijuhtimise standardi nõuetest.
2. **Üldised nõuded**
   1. Kui töö käigus võib tekkida keskkonnareostus või ohtu sattuda töö­objektil viibivate isikute elu või tervis tuleb tööd koheselt peatada.
   2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.
   3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.
   4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärand­kultuuri­objektide kahjustamist ning risustamist okste jms.
   5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.
   6. Raielangil, v.a valgusturaiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrje­preparaadiga ROTSTOP®.
3. **Kütused ja tankimine**
   1. Sae tankimisel tuleb kasutada spetsiaalset kanistri otsikut, mis välistab üle- ja mööda­valamist.
   2. Sae käivitamisel tuleb see viia vähemalt 3 meetri kaugusele kütuse tankimise paigast.
   3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.
   4. Kütusemahuteid tuleb tööobjektil hoida varjulises kohas.
   5. Kütust ja määrdeaineid ei tohi hoiustada looduslikele veekogudele lähemal kui 10 m.
   6. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.
   7. Lekkinud kütus või määrdeained tuleb kokku koguda ja kuni ära­­veoni ladustada keskkonna­ohutult.
4. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale töö­objekti lõpetamist ära viia. Ohtlikeks jäätmeteks loetakse:
      1. kütuse ja määrdeainete taara;
      2. markeerimisvärvi purgid;
      3. kütuse või määrdeaine lekke tõrjumisel kasutatud absorbent;
      4. kütuse või määrdeainega kokku puutunud paberid jms;
      5. akud, hüdro­voolikud, kütuse- või õlifiltrid.
   2. Tööobjektil peab jäätmete olemasolul olema koht nende hoidmiseks.
   3. Tavajäätmed ja ohtlikud jäätmed tuleb hoida tööobjektil eraldi.
   4. Ohtlikke jäätmeid peab hoidma ilmastiku- ning lekkekindlates anumates või pakendites.
5. **Masinate ja saagide seisund ning komplekteeritus**
   1. Masinad peavad olema läbinud valmistaja poolt ettenähtud sagedusega hooldusi.
   2. Liikluses osalevad masinad peavad olema läbinud õigusaktides ettenähtud tehno­­­­­­­­­ülevaatusi.
   3. Masinas peab olema:
      1. mobiiltelefon;
      2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;
      3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllu­majanduslik traktor, giljotiin, maapinna ettevalmistamise masin, puidu­veok, hakkur või ekskavaator.
   4. Saag peab olema komplektne ja vastama tootja nõuetele.
   5. Saega töötaval isikul peab olema kaasas mobiil­telefon.
   6. Visuaalsel vaatlusel tuvastatava õli- või kütuselekkega masina või sae kasutamine on keelatud.
   7. Kui masinat või saagi ei kasutata, tuleb selle mootor seisata.
6. **Hädaolukorrad**
   1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemas­olevate vahenditega põlemiskollet kustutama, samas kindlustades enese ohutuse.
   2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.
   4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

|  |  |
| --- | --- |
|  |  |

|  |
| --- |
| Lisa 5  RMK ja Osaühing Reimerland vahelise võsasaetööde töövõtulepingu nr 3-2.5.3/1814/2025/317 juurde |

**RMK nõuded isikukaitsevahendite kasutamiseks** (hiliseima digitaalallkirja kuupäev)

1. **Üldsätted**

Juhend sätestab miinimumnõuded isikukaitsevahendite kasutamiseks RMK lepingupartneritele.

1. **Üldised nõuded**
   1. Kui töötamisel võib ohtu sattuda tööobjektil viibivate isikute elu või tervis tuleb tööd koheselt peatada.
   2. Masinaga töötamisel peab masinas olema mobiiltelefon ja tähtaegne esmaabipakk.
   3. Kettsaega, võsasaega ja trimmeriga töötamisel peab tööobjektil kaasas olema mobiiltelefon ja tähtaegne esmaabipakk.
2. **Nõutavad isikukaitsevahendid** 
   1. Raielangil ja raadamisobjektil töötamise ajal töökohustusi täitvad isikud peavad masinast väljas olles kandma tähtaegset tööstuslikku kaitsekiivrit (EN 397) ja demaskeerivat värvi riietust (nt ohutusvest, helkurvest).
   2. Nõutavad isikukaitsevahendid on loetletud järgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kaitstav kehaosa /Tegevus** | **Labajalg** | **Jalad** | **Torso, käed, jalad** | **Käelaba** | **Pea** | **Silmad ja**  **nägu** | **Kõrvad** |
| **Töö kettsaega** | Saeketi lõikevastase ja tugevdatud ninaga töökummikud või saapad | Saeketi lõikevastase elemendiga tööpüksid, mis peavad vastama vähemalt kaitse klassile 1 | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega üle 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega alla 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | - | Kaitsemask või kaitseprillid | Kuulmiskaitsevahend |
| **Töö trimmeriga** | Kinnised jalanõud | Tugevast riidest pika säärega püksid | - | Töökindad | - | Kaitsemask või kaitseprillid | Kuulmiskaitsevahend |
| **Harvesteri, forvarderi, giljotiini, metsa­majanduslikuks tööks kohandatud põllu­majandusliku traktori, maapinnamasina operaatoril tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |
| **Puiduveoki, hakkuri, hakkpuidu konteinerveoki juhil tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |

|  |
| --- |
| Lisa 6  RMK ja Osaühing Reimerland vahelise  võsasaetööde töövõtulepingu nr 3-2.5.3/1814/2025/317 juurde |

(hiliseima digitaalallkirja kuupäev)

**Võsasaetööde hinnamääramise juhend**

1. **Mõisted ja lühendid**
   1. Kõrgusklass – fikseeritud kõrguste vahemik, mille väljaraiutavate puude arv hektari kohta on keskmiselt ühetaoline.
   2. Hinnaparanduse koefitsient – kordaja, mille võrra erineb ühikuhind hinnaraamistikus esitatud kõrgusklassi ühikuhinnast.
   3. Lehtpuu LU ala – looduslikult tekkinud lehtpuu uuendusega valgustusraie ala
2. **Võsasaetööde hinnamääramine**
   1. Valgustusraie hinnamääramine toimub väljaraiutavate puude kõrgusklasside alusel, mis on esitatud tabelis 1.
   2. Kõrgusklass määratakse mõõtmistega, mille arv ja paigutus valitakse selliselt, et kogu ala oleks piisavalt iseloomustatud.
   3. Metsakasvatajal on õigus vähendada raie ühikuhinda juhul, kui väljaraiutavate puude arv on väiksem kui tabelis 2 toodud väljaraiutavate puude arvud kõrgusklasside lõikes, kasutades selleks hinnaparanduse koefitsienti vastavalt tabelile 2.
      1. Hinnaparanduse koefitsiendi astmeks on 10%.
      2. Hinnaparanduse koefitsiendi rakendamisel töölaual sisestatakse põhjendus, milles fikseeritakse lisaks ka väljaraiutavate puude arv.
      3. Hinnaparanduse koefitsiendi rakendamiseks tehakse proovitükid. Hindamine tehakse ühel proovitükil pindalaga kuni 0,49 ha eraldistel, kahel proovitükil pindalaga kuni 0,99 ha eraldistel, edaspidi lisatakse vähemalt üks proovitükk iga järgmise hektari kohta. Proovitükkide arv ja paigutus valitakse selliselt, et kogu ala oleks piisavalt iseloomustatud.
      4. Proovitükil loendatakse kõik raiutavad puud ning hinnatakse nende keskmine kõrgus. Põõsad, mille harud vajavad ühekaupa raiet, loendatakse eraldi tüvedeks. Põõsad, mille harud ei vaja ühekaupa raiet loendatakse kokku üheks tüveks.
      5. Hindamisel on lubatud kasutada proovitükke pindalaga: 16 m2 (4x4 m ruutproovitükina või raadius 2,26 m ringproovitükina), 50 m2 (raadius 3,99 m ringproovitükina) või 100 m2 (raadius 5,64 m ringproovitükina).
   4. Valgustusraie eraldistel, kus valdavalt on vajadus vaarika ja rohttaimede niitmiseks, kasutatakse töövõtte VA alamliike (ÜT, KO, ÜP), mille ühikuhind vastab MUH hinnaraamistikule.

1. **Hinnalisad**

Võsasaetöödel kasutatakse vajadusel järgmiseid lisatasusid:

* 1. Metsauuenduse hooldamisel:
     1. Nõudlik maastik: maapinna ettevalmistus teostatud mätastusena, järsud nõlvad, pokuline maapind– määratakse hinnalisa 20%;
     2. Keskmine sarapuu: ülepinnalisel hooldamisel (MUH ÜP) on sarapuu põõsaste kõrgus vahemikus 2 kuni 5 meetrit ja nende katvus on enam kui 30% raielangi katvusest visuaalselt- määratakse hinnalisa 20%;
     3. Raske sarapuu: ülepinnalisel hooldamisel (MUH ÜP) on sarapuu põõsaste kõrgus üle 5 meetri ja nende katvus on enam kui 30% raielangi katvusest visuaalselt- määratakse hinnalisa 40%;
     4. Kauge ligipääs: raielangi lähim serv on üle 1 km kaugusel hariliku sõiduautoga ligipääsetavast kohast – määratakse hinnalisa 10%;
     5. Nõudlik ajaperiood: metsauuenduse hooldamist teostatakse perioodil juuni-juuli-august viljakates kasvukohtades (välja arvatud nõmme- ja palumetsades), kui kasvama jäetavate taimede leidmine aktiivsel rohukasvuperioodil nõuab täiendavat aega – määratakse hinnalisa 20%
  2. Valgustusraiel
     1. Nõudlik maastik: maapinna ettevalmistus teostatud mätastusena, järsud nõlvad, pokuline maapind – määratakse hinnalisa 20%;
     2. Kauge ligipääs: raielangi lähim serv on üle 1 km kaugusel hariliku sõiduautoga ligipääsetavast kohast – määratakse hinnalisa 10%;
     3. Lehtpuu eesmärgiga LU alal esimene valgustusraie: esimene valgustusraie teostatakse looduslikule uuenemisele jäetud eraldisel, kus puude arvukus ja paiknemine võibolla ebakorrapärane ja varieeruv, nõudes puude valikul täiendavat ajakulu – määratakse hinnalisa 20%;
     4. Keskmine sarapuu: sarapuu põõsaste kõrgus on vahemikus 2 kuni 5 meetrit ja nende katvus on enam kui 30% raielangi katvusest visuaalselt- määratakse hinnalisa 20%;
     5. Raske sarapuu: sarapuu põõsaste kõrgus on üle 5 meetri ja nende katvus on enam kui 30% raielangi katvusest visuaalselt- määratakse hinnalisa 40%;

Tabel 1. Valgustusraie hinnaraamistiku kõrgusklassid.

|  |
| --- |
| **Valgustusraie hinnaraamistiku kõrgusklassid** |
| Välja raiutavate puude keskmine kõrgus, m |
| < 1,5 |
| >= 1,5 < 4,5 |
| >=4,5 < 7,5 |
| >= 7,5 |

Tabel 2. Hinnaparanduse koefitsiendid

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Hinnaparanduse koefitsient | **Kõrgusklass/väljaraiutavate puude arvu vahemikud** | | | | | | | |
| < 1,5 | | >= 1,5 < 4,5 | | >=4,5 < 7,5 | | >= 7,5 | |
| tk/16m2 | tk/ha | tk/16m2 | tk/ha | tk/16m2 | tk/ha | tk/16m2 | tk/ha |
| 0,8 | Kuni 8 | Kuni 5000 | Kuni 8 | Kuni 5000 | Kuni 3 | Kuni 2000 | Kuni 3 | Kuni 2000 |
| 0,9 | 8-16 | 5000-10000 | 8-16 | 5000-10000 | 3-8 | 2000-5000 | 3-8 | 2000-5000 |